Den 27-årige mand er mistænkt for, under et indbrud at have stjålet en større mængde modelbiler. Men sagen er nu blevet væsentligt mere alvorlig. Den formodede indbrudstyv har nemlig truet forretningsejeren og dennes familie på livet i sagen. - Trusler mod vidner ser vi altid meget alvorligt på, siger vagtchef ved Nordjyllands Politi, Frank Liltorp til tv2nord.dk. Politiets jurister tager i løbet af onsdagen stilling til om den 27-årige skal varetægtsfængsles.
En 27-årig mand fra Frederikshavn har truet en forretningsejer på livet i en sag om tyveri af modelbiler. Politiet ser med stor alvor på sagen.